Ի վերջոյ մէջս կը զարգանայ այն մտածումը, թէ մեր ժողովուրդը դադրած է հարցումներ ուղղելէ: Եւ մեղաւորը՝ ղեկավարութի՛ւնն է: Հարցադրումներ չենք ըներ, ո՛չ ներկայի, ո՛չ ապագայի մասին: Սոկրատ կ՛ըսէր, թէ կեանքի մէջ հարցումները աւելի կարեւոր են, քան անոնց տրուած պատասխանները: Հարցումներ ուղղելու պէտք է վարժեցնել մեր ժողովուրդը: Եւ՝ ա՛յդ ձեւով մտածելու: Չմտածող մարդը ընտրութիւն չ՛ըներ, հոսանքին կը հետեւի: